এই ছবিখনৰ কাহিনীভাগ এছ টি এছ-১৫৭ (STS-157) নামৰ এক কাল্পনিক চাটল 'এক্সপ্ল'ৰাৰ' (Shuttle Explorer) ৰ মিছন বা অভিযানৰ ওপৰত আাধাৰিত৷ ডক্টৰ ৰায়ান ষ্ট'ন ( Dr. Ryan Stone) ( অভিনেত্ৰী ছান্দ্ৰা বুলক) এগৰাকী মেডিকেল ইঞ্জিনিয়াৰ ৷ তেওঁ মহাকাশ যান এক্সপ্লৰাৰেৰে প্ৰথমটো মহাকাশ অভিযানত অংশগ্ৰহণ কৰে৷ এই অভিযানত তেওঁৰ সংগী হ'ল প্ৰৱীণ মহাকাশচাৰী মেট কোৱালস্কি (Matt Kowalski) ( অভিনেতা জ'ৰ্জ ক্ল'নী)৷ মেটে তেওঁৰ অন্তিমটো মহাকাশ অভিযানত নেতৃত্ব বহন কৰিছে৷ হাবল মহাকাশ টেলিস্কোপ (Hubble Space Telescope) ৰ কিছু মেৰামতিৰ বাবে মহাকাশ পদচাৰণ ( Spacewalk)কৰি থকা অৱস্থাত এওঁলোকে হিউষ্টনত অৱস্থিত অভিযান নিয়ন্ত্ৰক ( Mission Control) ৰ পৰা জানিব পাৰে যে ৰাছিয়ান মিছাইলে কোনো পৰিত্যক্ত ছেটেলাইটত খুন্দা মৰাৰ ফলত শৃংখল বিক্ৰিয়া ( Chain reaction) হৈ মহাকাশ আবৰ্জনা ( Space debries) ৰ সৃষ্টি কৰিছে৷ বিপদৰ আশংকা কৰি অভিযান নিয়ন্ত্ৰকে এই অভিযানৰ ইমানতে সামৰিবলৈ নিৰ্দেশ দিয়ে৷ কিছুসময়ৰ পিছতে অভিযান নিয়ন্ত্ৰকৰ সৈতে সকলো যোগাযোগ ব্যহত হৈ পৰে৷ কিন্তু কোনোবাই শুনাৰ আশাত মহাকাশচাৰী সকলে বাৰ্তা দি থাকে৷ 

অতি ক্ষিপ্ৰ গতিত অহা মহাকাশ আবৰ্জনাই 'এক্সপ্লৰাৰ' ত খুন্দা মাৰে আৰু মহাকাশচাৰী ষ্ট'ন চাটলৰ পৰা বিছিন্ন হৈ পৰে৷ কোৱালস্কিয়ে অতি সোনকালে ষ্ট'নক মহাকাশত পথ হেৰুৱাই ঘুৰি ফুৰাৰ পৰা উদ্ধাৰ কৰে আৰু দুয়ো মহাকাশ চাটললৈ উভতি যায়৷ তাত উপস্থিত হৈ তেওঁলোকে দেখা পাই যে আবৰ্জনাসমূহে চাটলৰ গুৰুতৰ ক্ষতিসাধন কৰিছে আৰু তাত থকা ক্ৰিউৰ সকলোৰে মৃত্যু হৈছে৷ তেওঁলোকে থ্ৰাষ্টাৰ পেক ( Thruster pack) ৰ সহায়ত প্ৰায় ১০০ কিলোমিটাৰ দুৰত্বত কক্ষপথত থকা ইন্টাৰনেশ্যনেল স্পেচ ষ্টেচন ( International Space Station, ISS) লৈ যাত্ৰা কৰে৷ কোৱালস্কিয়ে ধাৰণা কৰে যে মহাকাশৰ আবৰ্জনাই এটা পাক অতিক্ৰম কৰি পুনৰ তেওঁলোকৰ ওচৰ পাবলৈ ৯০ মিনিট সময় লাগিব৷ 

ইন্টাৰনেশ্যনেল স্পেচ ষ্টেচনলৈ যাত্ৰা কৰি থকাৰ সময়ত দুয়িগৰাকী মহাকাশচাৰীয়ে ষ্ট'নৰ ব্যক্তিগত জীৱন আৰু মৃত জীয়েকৰ কথা আলোচনা কৰে৷ ষ্টেচন পাই দেওঁলোকে দেখে যে ক্ষতিসাধন হৈছে যদিও ষ্টেচনটো কাৰ্য্যক্ষম হৈ আছে৷ কিন্তু ষ্টেচনত থকা ক্ৰিউৰ সকলোৱে তাতে থকা চয়ুজ মডিউল (Soyuz module) ৰ দুখন মহাকাশ কেপচ্যুল (Capsule)ৰ এখনত ষ্টেচন এৰি গৈছে৷ অন্যটো কেপচ্যুলৰ পেৰাচ্যটটোও দুৰ্ঘটনাক্ৰমে ব্যৱহাৰ কৰি পেলোৱাৰ ফলত দ্বিতীয়টোৰে পৃথিৱীলৈ ঘুৰি যোৱাটো অসম্ভব হৈ উঠে৷ কোৱালস্কিয়ে পৰামৰ্শ দিয়ে যে দ্বিতীয়টো চয়ুজ কেপচ্যল ব্যৱহাৰ কৰি কাষৰীয়া চাইনিজ স্পেচ ষ্টেচন ' Tiangong' লৈ গৈ তাৰ মডিউলেৰে পৃথিৱীলৈ নিৰাপদে উভতি যাব পৰা হ'ব৷ বতাহ আৰু কাৱাজ ক্ষমতা ( air and maneuvering power) নথকাত দুয়ো আই এছ এছ ৰ কাষেদি পাৰ হৈ নোযোৱাকৈ নিজকে ধৰি ৰাখিবলৈ চেষ্টা কৰে৷ একাধিক চেষ্টাৰ পিছত ষ্ট'নৰ ভৰি এখন চয়ুজৰ পেৰাচ্যুটৰ ৰছীত জোঁটপোট লাগি ধৰে আৰু ষ্ট'নে কোৱালস্কিৰ কাপোৰৰ এডাল ৰছীত খামুচি ধৰিবলৈ সক্ষম হয়৷ ষ্ট'নৰ প্ৰতিবাদ আওকাণ কৰি কোৱালস্কিয়ে দুয়োৰে ভৰত ষ্টেচনৰ পৰা পুনৰ বিছিন্ন হৈ নাযাবৰ বাবে নিজকে ষ্ট'নৰ পৰা বিছিন্ন কৰি দিয়ে৷ ইয়াৰ ফলত ষ্ট'ন ষ্টেচনৰ ফালে টান খাই পৰে৷ আঁতৰি গৈ থকা অৱস্থাতে কোৱালস্কিয়ে ষ্ট'নক পৰৱৰ্ত্তী অভিযানৰ বাবে দিহা-পৰামৰ্শ আৰু উৎসাহ দিয়ে৷ 

অক্সিজেন ক্ৰমাৎ শেষ হৈ অহা অৱস্থাত ষ্ট'নে এয়াৰলক (airlock) ৰে আই এছ এছৰ ভিতৰত প্ৰবেশ কৰিবলৈ সক্ষম হয়৷ কিন্তু দুৰ্ঘটনাক্ৰমে আৰম্ভ হোৱা এক অগ্নিকাণ্ডৰ পৰা ৰক্ষা পাবৰ বাবে তেওঁ ক্ষিপ্ৰতাৰে চয়ুজ মডিউলেৰে আই এছ এছ এৰিবলৈ বাধ্য হয়৷ কিন্তু পেৰাচ্যটৰ ৰছীত সংযুক্ত হৈ থকাৰ বাবে চয়ুজ ৰৈ যায়৷ ষ্ট'নে মহাকাশতে খোজ দি ৰছীবোৰ বিছিন্ন কৰিবলৈ চেষ্টা কৰে৷ সেইসময়তে মহাকাশ আবৰ্জনাসমূহ পুনৰ পায়হি আৰু ষ্টেচনৰ বিস্তৰ ক্ষতি সাধন কৰে৷ ষ্ট'নে চয়ুজক চীনা ষ্টেচনৰ সৈতে মিলাবলৈ সক্ষম হয় কিন্তু জানিব পাৰে যে ইন্ধন শেষ হোৱাৰ পথত৷ পৃথিৱীৰ অভিযান নিয়ন্ত্ৰকৰ সৈতে যোগাযোগ কৰিবলৈ চেষ্টা কৰে কিন্তু তাৰ পৰিৱৰ্ত্তে কোনো চীনা মাছমৰীয়াৰ কথোপকথনহে শুনিবলৈ পায়৷ ষ্ট'নে ক্ৰমাৎ আশা এৰিবলৈ বাধ্য হৈ কেবিনৰ অক্সিজেন যোগান বন্ধ কৰি দিয়ে ৷ সংজ্ঞা হেৰুৱাৰ উপক্ৰম হোৱাৰ মূ্হৰ্ত্তত বাহিৰৰ পৰা কোৱালস্কিৰ প্ৰবেশ ঘটে ৷ আশাহত হোৱাৰ বাবে ষ্ট'নক ককৰ্থনা কৰি তেওঁ চয়ুজৰ লেণ্ডিং কৰিব পৰা ৰকেটৰ সহায় ল'বলৈ পৰামৰ্শ দিয়ে৷ সংজ্ঞা লাভ কৰি ষ্ট'নে উপলব্ধি কৰে যে কোৱালস্কিৰ আগমণ বাস্তব নাছিল৷ কিন্তু ই তেওঁক পুনৰ চেষ্টা কৰিবলৈ প্ৰেৰণা দিয়ে৷ 

ষ্ট'নে চয়ুজ কেপচ্যুলক ষ্টেচনৰ পৰা বিছিন্ন কৰিব নোৱাৰি 'explosive decompression' প্ৰক্ৰিয়াৰে নিজকে ইয়াৰ পৰা মুক্ত কৰে আৰু অগ্নি নিৰ্বাপক (fire extinguisher) ক makeshift thruster হিচাপে ব্যৱহাৰ কৰি "'Tiangong' "পায়হি৷ মহাকাশ আবৰ্জনাই কক্ষচ্যুত কৰা "Tiangong" য়ে অস্বাভাৱিক ক্ষিপ্ৰতাৰে আঁতৰি যাবলৈ ধৰে৷ ষ্ট'ন Shenzhou নামৰ কেপচ্যুলত প্ৰবেশ কৰাৰ সময়তে "Tiangong" বিভক্ত হ'বলৈ আৰম্ভ কৰে৷ এই কেপচ্যুলে পৃথিৱীৰ বায়ুমণ্ডলত প্ৰবেশ কৰাৰ সময়ত ষ্ট'নে অভিযান নিয়ন্ত্ৰকৰ মাত শুনিবলৈ পায়৷ অৱশেষত কেপচ্যুলটোৱে এটা হৃদত অৱতৰণ কৰে , কিন্তু এক ইলেক্ট্ৰিক অগ্নিকাণ্ডৰ বাবে ষ্ট'নক ততাতৈয়াকৈ নিজকে মুকলি কৰিবলৈ বাধ্য হয়৷ কেপচ্যুলৰ দুৱাৰ খোলাৰ লগে লগে হৃদৰ পানী দ্ৰুত গতিত ইয়াৰ ভিতৰত প্ৰবেশ কৰে আৰু ই ডুবিবলৈ লয়৷ অৱশেষত ষ্ট'নে মহাকাশচাৰীৰ পোছাকযোৰ খুলি পেলোৱাত সাঁতুৰি ওপৰলৈ আইবলৈ সক্ষম হয়৷ পৃথিৱীৰ মাধ্যাকৰ্ষণ শক্তিৰ উপলব্ধিৰে ষ্ট'নে পাৰৰ বালিত কম্পিতভাৱে খোজ পেলায়৷ 


গ্ৰহণ
ফিল্মিং
সমালোচনা
কাহিনীভাগ